એપલની નવી સ્માર્ટ વોચ વ્યક્તિ પડી જશે કે તરત જ તેની SOS દ્વારા જાણ કરશે. જે લોકેશન અને તેને પહેરનારી વ્યક્તિની સ્થિતિ અંગે માહિતી મોકલશે. નવી ઘડિયાળમાં ત્રણ નવા હાર્ટ ફીચર્સ આપવામાં આવ્યા છે. જે હૃદયના ધબકારા માપશે, હૃદયના ધબકારાની બેકગ્રાઉન્ડ ગતિ માપશે અને જો નોર્મલ નહીં હોય તો તાત્કાલિક એલર્ટ આપશે. આ સાથે જ ઘડિયાળમાં ઈસીજી કાઢવાની પણ સુવિધા આપવામાં આવી છે. તેની બેટરી 18 કલાક સુધી ચાલશે અને એપલ વોચના અગાઉના તમામ બેન્ડમાં તે ફીટ થશે. એપલની નવી ઘડિયાળની કિંમત 399 ડોલર અને 499 ડોલર રાખવામાં આવી છે અને 14 સપ્ટેમ્બર, શુક્રવારથી તેનો ઓર્ડર લેવાની શરૂઆત થશે અને તેના પછીના શુક્રવાર એટલે કે 21 સપ્ટેમ્બરથી તે ઉપલબ્ધ બનશે.